ai4bharat/Pralekha huggingface dataset:
স্বরাষ্ট্র মন্ত্রক
শ্রী রাধাকৃষ্ণ মাথুর লাদাখের প্রথম উপরাজ্যপাল হিসেবে শপথ নিলেন
নয়াদিল্লি, ৩১ অক্টোবর, ২০১৯
কেন্দ্রশাসিত লাদাখের নতুন উপরাজ্যপাল হিসেবে শপথ নিলেন শ্রী আর কে মাথুর। লাদাখে আজ এক অনাড়ম্বর তথা ঐতিহাসিক অনুষ্ঠানে জম্মু ও কাশ্মীর হাইকোর্টের প্রধান বিচারপতি গীতা মিত্তল শ্রী মাথুরকে শপথবাক্য পাঠ করান।
উপরাজ্যপাল হিসেবে শপথ গ্রহণের পর শ্রী মাথুর বলেন, সীমান্ত অঞ্চলে একাধিক উন্নয়নমূলক কর্মসূচির রূপায়ণ তার কাছে অগ্রাধিকার পাবে। কেন্দ্রীয় সরকার এই অঞ্চলের জন্য একাধিক কর্মসূচি গ্রহণ করেছে। নব গঠিত কেন্দ্রশাসিত লাদাখের সাধারণ মানুষ ও পার্বত্য পরিষদের প্রতিনিধিদের সঙ্গে আলাপ-আলোচনা করে এই অঞ্চলের জন্য উন্নয়নের অগ্রাধিকারে ক্ষেত্রগুলি চিহ্নিত করা হবে। ত্রিপুরার মুখ্য সচিব এবং প্রতিরক্ষা সচিব হিসেবে তাঁর অভিজ্ঞতা পিছিয়ে পড়া এবং সীমান্ত এলাকাগুলির উন্নয়নে কাজে লাগবে বলে শ্রী মাথুর অভিমত প্রকাশ করেন।
শপথগ্রহণ অনুষ্ঠানের পর লাদাখ পুলিশ শ্রী মাথুরকে গার্ড অফ অনার দেন। এই অনুষ্ঠানে লে ও কার্গিল পার্বত্য পরিষদের আধিকারিকরা ছাড়াও সেনা ও আধা-সামরিক বাহিনীর প্রতিনিধি, ধর্মীয় নেতৃবৃন্দ এবং লাদাখের সাধারণ মানুষ উপস্হিত ছিলেন।
CG/BD/NS
(Visitor Counter : 72
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১৭৬ কোটি ৫২ লক্ষ ছাড়িয়েছে
দেশে গত ২৪ ঘণ্টায় ৩০ লক্ষ ৪৯ হাজারেরও বেশি টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৮.৪৬ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ১৪ হাজার ১৪৮
এই মুহূর্তে করোনায় চিকিৎসাধীনের সংখ্যা ১ লক্ষ ৪৮ হাজার ৩৫৯
সাপ্তাহিক-ভিত্তিতে আক্রান্তের হার ১.৬ শতাংশ
নয়াদিল্লি, ২৪ ফেব্রুয়ারি, ২০২২
ভারতে এ পর্যন্ত ১,৭৬,৫২,৩১,৩৮৫টি টিকার ডোজ দেওয়া হয়েছে। গতকাল টিকা দেওয়া হয়েছে ৩০,৪৯,৯৮৮ জনকে।
স্বাস্থ্য কর্মীদের মধ্যে ১,০৪,০১,১৩১ জন টিকার প্রথম ডোজ, ৯৯,৬০,৫৩৭ জন টিকার দ্বিতীয় ডোজ এবং ৪১,১৩,৪৮০ জন সতর্কতামূলক ডোজ পেয়েছেন। প্রথম সারির করোনা যোদ্ধাদের মধ্যে ১,৮৪,০৮,৭২৪ জন প্রথম ডোজ, ১,৭৪,৩০,৩৭৫ জন দ্বিতীয় ডোজ এবং ৬০,৯২,৫৬৯ জন সতর্কতামূলক ডোজ পেয়েছেন। ১৫-১৮ বছর বয়সীদের মধ্যে প্রথম ডোজ পেয়েছে ৫,৪২,৬৩,৪৯০ জন এবং দ্বিতীয় ডোজ পেয়েছেন ২,৪৭,৪৮,৭৪৪ জন। ১৮-৪৪ বছর নাগরিকদের মধ্যে প্রথম ডোজ পেয়েছেন ৫৫,১০,৯৭,৬০৯ জন এবং দ্বিতীয় ডোজ পেয়েছেন ৪৩,৯৯,৯৩,৯৬৩ জন। ৪৫-৫৯ বছর বয়সী নাগরিকদের মধ্যে প্রথম ডোজ পেয়েছেন ২০,২১,৫৭,৬৬৯ জন। আর দ্বিতীয় ডোজ পেয়েছেন ১৭,৯২,৩৪,৮৫৬ জন। যাঁদের বয়স ৬০-এর ওপরে তাঁদের মধ্যে ১২,৬৩,১৩,৭০৯ জন প্রথম ডোজ, ১১,১৬,৫৩,৮৪৯ জন দ্বিতীয় ডোজ এবং ৯৩,৬০,৬৮০ জন সতর্কতামূলক ডোজ পেয়েছেন। এ পর্যন্ত দেশে মোট ১,৯৫,৬৬,৭২৯টি সতর্কতামূলক ডোজ দেওয়া হয়েছে।
কোভিড-১৯ সংক্রমণ থেকে আরোগ্য লাভের হার ঊর্ধ্বমুখী। গত ২৪ ঘণ্টায় ৩০ হাজার ৯ জন কোভিড মুক্ত হয়েছেন। সর্বশেষ তথ্য অনুযায়ী, দেশে ৪ কোটি ২২ লক্ষ ১৯ হাজার ৮৯৬ জন সুস্থ হয়ে উঠেছেন। জাতীয় আরোগ্য লাভের হার ৯৮.৪৬ শতাংশ।
ভারতে গত ২৪ ঘণ্টায় নতুন করে সংক্রমিত হয়েছেন ১৪ হাজার ১৪৮ জন। বর্তমানে ১ লক্ষ ৪৮ হাজার ৩৫৯ জন চিকিৎসাধীন। দেশে মোট সংক্রমিতের মাত্র ০.৩৫ শতাংশ চিকিৎসাধীন।
দেশ জুড়ে নমুনা পরীক্ষার পরিমাণ বৃদ্ধি করা হচ্ছে। গত ২৪ ঘন্টায় ১১ লক্ষ ৫৫ হাজার ১৪৭টি নমুনা পরীক্ষা করা হয়েছে। এ পর্যন্ত দেশে ৭৬ কোটি ৩৫ লক্ষ ৬৯ হাজার ১৬৫টি নমুনা পরীক্ষা করা হয়েছে।
ভারতে নমুনা পরীক্ষা ক্রমশ বৃদ্ধি পাচ্ছে। বর্তমানে সাপ্তাহিক সংক্রমণের হার ১.৬ শতাংশ এবং দৈনিক সংক্রমণের হার ১.২২ শতাংশ।
CG/CB/SB
(Visitor Counter : 110
প্রধানমন্ত্রীরদপ্তর
রামকৃষ্ণ মঠের স্বামী শিবময়ানন্দজী মহারাজের প্রয়াণে প্রধানমন্ত্রীর শোক জ্ঞাপন
নয়াদিল্লী, ১২ জুন, ২০২১
প্রধানমন্ত্রী শ্রী নরেন্দ্র মোদী রামকৃষ্ণ মঠের স্বামী শিবময়ানন্দজী মহারাজের প্রয়াণে গভীর শোক প্রকাশ করেছেন।
এক ট্যুইট বার্তায় বলেছেন ‘রামকৃষ্ণ মঠের স্বামী শিবময়ানন্দজী মহারাজ সামাজিক ক্ষমতায়ণের দিকে লক্ষ্য রেখে বহু সামাজিক কর্মকান্ডের সঙ্গে যুক্ত ছিলেন। সাংস্কৃতিক ও আধ্যাত্মিকতার জগতে তাঁর অবদান চিরস্মরণীয় হয়ে থাকবে। তাঁর মৃত্যুতে গভীর শোকাহত। ওঁম শান্তি।’
CG/SS/NS
(Visitor Counter : 103
স্বাস্থ্যওপরিবারকল্যাণমন্ত্রক
কেন্দ্রীয় স্বাস্থ্য ও পরিবারকল্যাণ মন্ত্রী ডঃ মনসুখ মাণ্ডব্য ৭৬তম বিশ্ব স্বাস্থ্য সভায় ভাষণ দিয়েছেন
নয়াদিল্লি, ২৪ মে, ২০২৩
কেন্দ্রীয় স্বাস্থ্য ও পরিবারকল্যাণ মন্ত্রী ডঃ মনসুখ মাণ্ডব্য বিশ্ব স্বাস্থ্য সভার ৭৬তম অধিবেশনে বিশ্ব স্বাস্থ্য সংস্থা -এর মহানির্দেশক ডঃ তেদ্রোস এবং নানা দেশের স্বাস্থ্যমন্ত্রীদের উপস্থিতিতে ‘সকলের জন্য স্বাস্থ্য’ বিষয়ক অনুষ্ঠানে ভাষণ দিয়েছেন।
জি-২০-র সভাপতিত্বকালে স্বাস্থ্যের জরুরি প্রস্তুতি, চিকিৎসা ব্যবস্থার সুযোগ এবং ডিজিটাল স্বাস্থ্য নিয়ে ভারতের অগ্রাধিকারের কথা জানিয়ে ডঃ মাণ্ডব্য বলেন, “কোভিড-১৯ অতিমারীর অভূতপূর্ব পরিস্থিতি বিশ্বে একযোগে মোকাবিলা করার শক্তি যুগিয়েছে যাতে ভবিষ্যতে যে কোনও স্বাস্থ্য সম্পর্কিত সমস্যার মোকাবিলার প্রস্তুতি তৈরি হয়।” কেন্দ্রীয় স্বাস্থ্যমন্ত্রী গ্লোবাল মেডিকেল কাউন্টার মেজার্স প্ল্যাটফর্মের প্রস্তাব রাখেন যেখানে ডিজিটাল স্বাস্থ্যের জন্য আন্তর্জাতিক উদ্যোগ এবং আঞ্চলিক নেটওয়ার্কের মাধ্যমে উৎপাদন এবং গবেষণার কাজ ছড়িয়ে দেওয়া যায়। আরও ব্যাখ্যা করে তিনি বলেন, “গ্লোবাল মেডিকেল কাউন্টার মেজার্স প্ল্যাটফর্মের লক্ষ্য সকল দেশের কাছে সুরক্ষিত উচ্চমানের সুলভ চিকিৎসা পরিষেবার সুযোগ পৌঁছে দেওয়া।”
ডিজিটাল বিশ্বের বৈষম্য দূরীকরণের প্রয়োজনীয়তার ওপর জোর দিয়ে ডঃ মাণ্ডব্য আরও বলেন, “ডিজিটাল স্বাস্থ্য নিয়ে আন্তর্জাতিক উদ্যোগ বিশ্বে ডিজিটাল উপকরণের গণতন্ত্রীকরণের জন্য ডিজিটাল পাবলিক গুডস-এর বিষয়ে সচেতনতা গড়ে তুলবে বিশেষ করে, নিম্ন এবং মধ্য আয়ের দেশগুলিতে।” তিনি বলেন, “ডিজিটাল স্বাস্থ্য বিষয়ে আন্তর্জাতিক উদ্যোগের লক্ষ্য প্রাতিষ্ঠানিক পরিকাঠামো হিসেবে কাজ করা এবং আধুনিক প্রযুক্তি ব্যবহার করে ডিজিটাল সমাধানের জন্য একটি উপযুক্ত ব্যবস্থা গড়ে তোলা।” ডঃ মাণ্ডব্য স্বাস্থ্য প্রযুক্তিতে উদ্ভাবন এবং লগ্নির উদাহরণ হিসেবে ‘Ni-kshay’ প্ল্যাটফর্মের উদাহরণও তুলে ধরেন। তিনি যক্ষ্মা দূরীকরণে নিজস্ব গাণিতিক মডেল ব্যবহারের পাশাপাশি রোগীদের বিশেষভাবে পরিচর্যা করার বিষয়ে ভারতের দায়বদ্ধতার কথা উল্লেখ করেন।
‘সকলের জন্য স্বাস্থ্য’কে অগ্রাধিকার দেওয়ার জন্য বিশ্ব স্বাস্থ্য সংস্থার প্রশংসা করে ডঃ মাণ্ডব্য বলেন, “এই থিম জি-২০ সভাপতিত্বকালে ভারতের ‘এক বিশ্ব, এক পরিবার, এক ভবিষ্যৎ’ নীতির অনুরণন। এর পাশাপাশি, ‘অন্ত্যোদয়’-এর অর্থ শেষ মানুষ পর্যন্ত পৌঁছনো।” বিশ্বে কোভিড-১৯-এর প্রাদুর্ভাবের উল্লেখ করে কেন্দ্রীয় স্বাস্থ্যমন্ত্রী বলেন, যদিও অতিমারী আমাদের স্বাস্থ্য পরিষেবার ওপর অভূতপূর্ব চাপ সৃষ্টি করেছে, কিন্তু ‘সকলের জন্য স্বাস্থ্য’কে বাস্তবে পরিণত করতে গতি ও কাজ বজায় রাখা জরুরি এবং আগামী প্রজন্মের জন্য স্বাস্থ্যকর ভবিষ্যতও সুনিশ্চিত করা জরুরি।
ডঃ মাণ্ডব্য প্রদত্ত ভাষণ দেখতে নিচের লিঙ্কে ক্লিক করুন -
https://www.youtube.com/watch?v=gdjySw1_IAo
https://www.youtube.com/watch?v=52lYgc326eg
ডঃ মাণ্ডব্য-র ভাষণের ট্যুইটার লিঙ্ক :
https://twitter.com/mansukhmandviya/status/1660995459945750529
https://twitter.com/mansukhmandviya/status/1661027076533813249
https://twitter.com/mansukhmandviya/status/1661034966736830467
PG/AP/DM/
(Visitor Counter : 82
প্রধানমন্ত্রীরদপ্তর
হোয়াইট হাউসে আগমন অনুষ্ঠানে প্রধানমন্ত্রীর বিবৃতি
নয়াদিল্লি, ২২ জুন, ২০২৩
প্রেসিডেন্ট বাইডেন,
ফার্স্ট লেডি ডঃ জিল বাইডেন,
বিশিষ্ট অতিথিগণ,
প্রাণবন্ত এবং উৎসাহী ভারতীয় মার্কিন বন্ধুরা,
আপনাদের সকলকে শুভেচ্ছা!
এই অবসরে আমি প্রেসিডেন্ট বাইডেনকে আমার কৃতজ্ঞতা জানাচ্ছি তাঁর আন্তরিক স্বাগত ভাষণ এবং অন্তর্দৃষ্টি সম্পন্ন বক্তব্যের জন্য।
ধন্যবাদ আপনাকে, প্রেসিডেন্ট বাইডেন, আপনার বন্ধুত্বের জন্য।
বন্ধুগণ,
হোয়াইট হাউসে আজকের এই বণার্ঢ্য স্বাগত অনুষ্ঠান ভারতের ১.৪ বিলিয়ন মানুষের জন্য এক বিরল সম্মান। এটি ১.৪ বিলিয়ন দেশবাসীরও সম্মান। এই সম্মান আমেরিকায় বসবাসকারী ৪ মিলিয়নের বেশি ভারতীয় বংশোদ্ভুতদেরও। আমি এই সম্মানের জন্য আমার আন্তরিক কৃতজ্ঞতা জানাই প্রেসিডেন্ট বাইডেন এবং ডঃ জিল বাইডেনকে।
বন্ধুগণ,
তিন দশক আগে আমি একজন সাধারণ নাগরিক হিসেবে আমেরিকায় এসেছিলাম এবং সেই সময় আমি শুধুমাত্র বাইরে থেকেই হোয়াইট হাউস দেখেছিলাম। প্রধানমন্ত্রী হওয়ার পর একাধিকবার এখানে আসার সুযোগ হয়েছে। তবে এই প্রথম হোয়াইট হাউসের দরজা খুলেছে এতো বেশি সংখ্যক ভারতীয় বংশোদ্ভুত মার্কিন নাগরিকের জন্য। আমেরিকায় বসবাসকারী ভারতীয়রা ভারতের গৌরব বাড়াচ্ছেন তাঁদের মেধা, কঠোর পরিশ্রম এবং নিজেদের একনিষ্ঠতার মাধ্যমে। আপনারা সকলেই আমাদের সম্পর্কের প্রকৃত শক্তি।
আমি আমার আন্তরিক অভিনন্দন জানাই প্রেসিডেন্ট বাইডেন এবং ডঃ জিল বাইডেনকে আজ আমাদের সম্মান দেওয়ার জন্য। তাঁদের প্রতি আমার কৃতজ্ঞতা অপরিমেয় এবং তাঁদের যতই ধন্যবাদ দিই না কেন তা যথেষ্ট নয়।
বন্ধুগণ,
ভারত-আমেরিকা দু-দেশেরই সামাজিক বিধি গণতান্ত্রিক নীতির ওপর প্রতিষ্ঠিত। দু-দেশের সংবিধানেই প্রথম তিনটি শব্দ যেমন প্রেসিডেন্ট বাইডেন উল্লেখ করেছেন ‘উই দি পিপল’ বলে যে আমরা দু-দেশই আমাদের বৈচিত্র্য নিয়ে কতটা গর্বিত।
আমরা ‘সর্বজন হিতায়, সর্বজন সুখায়’ এই নীতিতে বিশ্বাসী। কোভিড পরবর্তী যুগে গোটা বিশ্ব নতুন রূপ নিচ্ছে। এই সময় ভারত এবং আমেরিকার বন্ধুত্ব সারা বিশ্বের কর্মক্ষমতা বৃদ্ধিতে উল্লেখযোগ্য ভূমিকা নেবে। দুটি দেশই সারা বিশ্বের কল্যাণ, শান্তি, স্থিরতা এবং প্রগতির জন্য একসঙ্গে কাজ করতে দায়বদ্ধ। আমাদের শক্তিশালী অংশীদারিত্ব গণতান্ত্রিক শক্তির অতি স্পষ্ট পরিচয়।
বন্ধুগণ,
আর কিছুক্ষণের মধ্যে প্রেসিডেন্ট এবং আমি ভারত-মার্কিন সম্পর্কের পাশাপাশি আঞ্চলিক এবং আন্তর্জাতিক বিষয়ে বিস্তারিত আলোচনায় অংশ নেবো। আমার বিশ্বাস আমাদের আলোচনা আগের মতোই গঠনমূলক এবং ফলপ্রসূ হবে। দুপুরে আমি মার্কিন কংগ্রেসে আরও একবার ভাষণ দেওয়ার সুযোগ পাবো। এই সম্মানের জন্য আমি আপনাদের কাছে কৃতজ্ঞ।
ভারতের ১.৪ বিলিয়ন মানুষের সঙ্গে আমি আশা করি ভারতের তেরঙ্গা এবং আমেরিকার ‘স্টারস অ্যান্ড স্ট্রাইপস’ সব সময় নতুন উচ্চতায় পৌঁছবে।
প্রেসিডেন্ট বাইডেন, ডঃ জিল বাইডেন,
আরও একবার ১.৪ বিলিয়ন ভারতীয়দের পক্ষ থেকে আমি কৃতজ্ঞতা জানাই আপনাদের আন্তরিক আমন্ত্রণ, উষ্ণ অভ্যর্থনা এবং মর্যাদাপূর্ণ আতিথেয়তার জন্য।
জয় হিন্দ!
ঈশ্বর আমেরিকার মঙ্গল করুন।
অনেক ধন্যবাদ!
AC/AP/NS
(
পরিবেশওঅরণ্যমন্ত্রক
জুলজিক্যাল সার্ভে অফ ইন্ডিয়া এবং কানাডার একটি অলাভজনক সংস্থা ইন্টারন্যাশনাল বারকোড অফ লাইফের মধ্যে স্বাক্ষরিত সমঝোতাপত্রটিতে কেন্দ্রীয় মন্ত্রিসভার অনুমোদন
নয়াদিল্লী, ৭ অক্টোবর, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার আজকের বৈঠকে জুন মাসে পরিবেশ, বন এবং জলবায়ু পরিবর্তন মন্ত্রকের অধীনস্থ সংস্থা জুলজিক্যাল সার্ভে অফ ইন্ডিয়া -র সঙ্গে কানাডার অলাভজনক সংস্থা ইন্টারন্যাশনাল বারকোড অফ লাইফ এর স্বাক্ষরিত সমঝোতাপত্রটি অনুমোদিত হয়েছে।
ডিএনএ-র বারকোড করা, বিভিন্ন প্রজাতির যথাযথ শনাক্তকরণের ক্ষেত্রে একটি গুরুত্বপূর্ণ পদক্ষেপ। বিভিন্ন অঞ্চলের জিন বিন্যাস সম্পর্কে এর থেকে ধারণা পাওয়া যায়। জেডএসআই এবং আইবিওএল একযোগে ডিএনএ বারকোডের কাজটি করবে এবং এরফলে একটি তথ্য ভান্ডার তৈরি করা হবে। আইবিওএল বিভিন্ন রাষ্ট্রে গবেষণামূলক কাজকর্ম করে থাকে, মানব ও আর্থিক সম্পদ সংক্রান্ত আন্তর্জাতিক তথ্য ভান্ডার বাড়ানো, ইনফর্মেটিক প্ল্যাটফর্ম তৈরি এবং লাইব্রেরি ও তথ্য ভান্ডারের জন্য প্রয়োজনীয় মূল্যায়ণের খসড়া তৈরির কাজে এই সংস্থা সাহায্য করে। সমঝোতাপত্রটি স্বাক্ষরের ফলে জেডএসআই বায়োস্ক্যান এবং প্ল্যানেটারি বায়ো ডাইভারসিটি মিশনের মতো আন্তর্জাতিক কর্মসূচিতে অংশগ্রহণ করতে পারবে।
CG/CB/NS
(Visitor Counter : 73
প্রধানমন্ত্রীরদপ্তর
অন্ধ্রপ্রদেশে অনন্তপুরামু জেলায় এক মর্মান্তিক দুর্ঘটনায় বেশ কয়েকজনের প্রাণহানিতে প্রধানমন্ত্রীর শোক প্রকাশ
প্রধানমন্ত্রীর জাতীয় ত্রাণ তহবিল থেকে এই দুর্ঘটনায় হতাহতদের এককালীন অনুদান সহায়তা
নয়াদিল্লি, ০৭ ফেব্রুয়ারি, ২০২২
প্রধানমন্ত্রী শ্রী নরেন্দ্র মোদী অন্ধ্রপ্রদেশের অনন্তপুরামু জেলায় এক মর্মান্তিক দুর্ঘটনায় বেশ কয়েকজনের প্রাণহানিতে গভীর শোক প্রকাশ করেছেন। এই দুর্ঘটনায় হতাহতদের প্রধানমন্ত্রীর জাতীয় ত্রাণ তহবিল থেকে এককালীন অনুদান সহায়তার কথাও জানিয়েছেন তিনি।
প্রধানমন্ত্রীর কার্যালয়ের পক্ষ থেকে ট্যুইটে বলা হয়েছে, “অনন্তপুরামু জেলায় মর্মান্তিক দুর্ঘটনায় বেশ কয়েকজনের প্রাণহানিতে অত্যন্ত ব্যথিত। শোক-সন্তপ্ত পরিবারগুলির প্রতি সমবেদনা। প্রধানমন্ত্রীর জাতীয় ত্রাণ তহবিল থেকে নিহত ব্যক্তির নিকটাত্মীয়কে এককালীন ২ লক্ষ টাকা অনুদান সহায়তা দেওয়া হবে”।
CG/BD/SB
(
রাষ্ট্রপতিরসচিবালয়
রাষ্ট্রপতি স্বচ্ছ সর্বেক্ষণ পুরস্কার, ২০২২ প্রদান করেছেন
নয়াদিল্লি, ০১ অক্টোবর, ২০২২
ভারতের রাষ্ট্রপতি শ্রীমতী দ্রৌপদী মুর্মু নতুন দিল্লিতে আয়োজিত এক অনুষ্ঠানে পয়লা অক্টোবর ২০২২ স্বচ্ছ সর্বেক্ষণ পুরস্কার, ২০২২ প্রদান করেছেন।
অনুষ্ঠানের ভাষণে রাষ্ট্রপতি পুরস্কার প্রাপক শহরগুলির বাসিন্দা, স্বচ্ছতা কর্মী ও স্থানীয় প্রশাসনকে অভিনন্দন জানান। তিনি বলেন, এই নিয়ে পরপর ছ’বার ইন্দোর শহর প্রথম স্থান অধিকার করেছে। দেশের অন্যান্য শহরগুলিও এই শহরের মডেল অনুকরণ করতে পারে। ইন্দোর শহরের জনগণ যেভাবে এই কর্মসূচিতে অংশ নিয়েছেন, তাও অনুকরণীয়।
রাষ্ট্রপতি বলেন, স্বচ্ছ সমীক্ষা দেশের বিভিন্ন রাজ্য ও শহরগুলির মধ্যে স্বচ্ছতা বিষয়ক সুস্থ প্রতিযোগিতা গড়ে তুলেছে। এ বছরের সমীক্ষায় ৪ হাজারেরও বেশি শহরের ৯ কোটিরও বেশি মানুষ অংশ নিয়েছেন। স্বচ্ছতার বিষয়ে জনগণের মধ্যে সচেতনতা গড়ে তোলার জন্য কেন্দ্রীয় আবাসন ও নগরোন্নয়ন মন্ত্রকের প্রশংসা করেন রাষ্ট্রপতি।
রাষ্ট্রপতি বলেন, গত ৮ বছর ধরে কেন্দ্র ও বিভিন্ন রাজ্য সরকার এবং দেশের জনগণের নিরলস প্রয়াসে ‘স্বচ্ছ ভারত মিশন’ সাফল্য অর্জন করেছে। তিনি বলেন, এই লক্ষ্য পূরণের ক্ষেত্রে দেশের সাফাই মিত্ররা গুরুত্বপূর্ণ ভূমিকা পালন করেছেন। তাঁরা কোভিড অতিমারীর সময়েও স্বচ্ছতা বজায় রাখার জন্য নিরন্তর কাজ করে গেছেন।
শ্রীমতী মুর্মু বলেন, গত বছর পয়লা অক্টোবর ‘স্বচ্ছ ভারত মিশন’ – ‘নগর ২.০’ – এর সূচনা করা হয়েছিল। এই কর্মসূচির লক্ষ্য হ’ল ২০২৬ সালের মধ্যে সব শহরগুলিকে জঞ্জাল মুক্ত করা। আরও ভালোভাবে বর্জ্য ব্যবস্থাপনার জন্য এ বছর ২ অক্টোবর দেশের শহরগুলির নাগরিকদের বাড়িতেই শুকনো ও ভেজা বর্জ্য পৃথক করা সংক্রান্ত একটি প্রচারাভিযান চালু হচ্ছে। রাষ্ট্রপতি বলেন, আমাদের রাস্তাঘাট, গ্রাম, শহর ও এলাকা পরিষ্কার-পরিচ্ছন্ন রাখার দায়িত্ব আমাদের সব নাগরিকদের। তিনি সমাজে পরিচ্ছন্নতার বিষয়ে সচেতনতা বৃদ্ধিতে যুবসমাজকে এগিয়ে আসার আহ্বান জানান।
PG/PM/SB
(Visitor Counter : 93
|
স্বাস্থ্যওপরিবারকল্যাণমন্ত্রক
|
ভারতে কোভিড-১৯ টিকাকরণ ১৯৩ কোটি ৩১ লক্ষ ছাড়িয়েছে
১২-১৪ বছর বয়সীদের ৩ কোটি ৩৬ লক্ষেরও বেশি টিকার ডোজ দেওয়া হয়েছে
দেশে সুস্পষ্টভাবে করোনায় আক্রান্তের সংখ্যা কমে আজ ১৭ হাজার ৬৯৮ হয়েছে
দেশে গত ২৪ ঘণ্টায় নতুন করে আক্রান্তের সংখ্যা ২ হাজার ৭০৬
জাতীয় স্তরে সুস্থতার হার বর্তমানে ৯৮.৭৪ শতাংশ
সাপ্তাহিক-ভিত্তিতে আক্রান্তের হার ০.৫৮ শতাংশ
নয়াদিল্লি, ৩০ মে, ২০২২
সকাল ৭টা পর্যন্ত পাওয়া তথ্যানুযায়ী, দেশে মোট টিকাকরণের সংখ্যা ১৯৩ কোটি ৩১ লক্ষ ৫৭ হাজার ৩৫২ ছাড়িয়েছে।
১২-১৪ বছর বয়সীদের টিকাকরণ গত ১৬ই মার্চ থেকে শুরু হয়েছে। এখনও পর্যন্ত বয়ঃসন্ধিকালীন ছেলেমেয়েদের ৩ কোটি ৩৮ লক্ষ ৭ হাজার ৪৪১টি কোভিড-১৯ টিকার প্রথম ডোজ দেওয়া হয়েছে। একইভাবে, গত ১০ই এপ্রিল থেকে ১৮-৫৯ বছর বয়সীদের কোভিড-১৯ টিকার প্রিকশন ডোজ দেওয়া শুরু হয়েছে।
আজ সকাল ৭টা পর্যন্ত পাওয়া তথ্যের ভিত্তিতে মোট টিকাকরণের পরিসংখ্যান নিম্নরূপ:
|
|
স্বাস্থ্য কর্মী
|
|
প্রথম ডোজ
দ্বিতীয় ডোজ
প্রিকশন ডোজ
|
|
১,০৪,০৬,৯০৬
১,০০,৩৯,৪১৩
৫২,০৮,০৭৭
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
প্রিকশন ডোজ
|
|
১,৮৪,১৮,৯৬৩
১,৭৫,৮৩,০১১
৮৬,৫৯,৬৫০
|
|
১২-১৪ বছর বয়সী
|
|
প্রথম ডোজ
দ্বিতীয় ডোজ
|
|
৩,৩৮,০৭,৪৪১
১,৬০,৯২,৭৮২
|
|
১৫-১৮ বছর বয়সী
|
|
প্রথম ডোজ
দ্বিতীয় ডোজ
|
|
৫,৯৪,৩৮,৯০৩
৪,৫৬,১৮,৯৩২
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
প্রিকশন ডোজ
|
|
৫৫,৭১,১২,৪৫১
৪৮,৯৭,৫৭,৪১৭
৮,৪৪,৫৯১
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
প্রিকশন ডোজ
|
|
২০,৩২,৪৩,১২৬
১৯,০৭,৯৩,২০০
১৩,৭৭,০১৪
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
প্রিকশন ডোজ
|
|
১২,৭০,৮৫,৩৪৯
১১,৮৯,৯৭,৪২৯
১,৮৬,৭২,৬৯৭
|
|
|
|
প্রিকশন ডোজ
|
|
৩,৪৭,৬২,০২৯
|
|
মোট
|
|
|
|
১,৯৩,৩১,৫৭,৩৫২
দেশে সুস্পষ্টভাবে করোনায় আক্রান্তের সংখ্যা বর্তমানে ১৭ হাজার ৬৯৮, যা মোট আক্রান্তের ০.০৪ শতাংশ।
একইভাবে, জাতীয় স্তরে সুস্থতার হার বর্তমানে ৯৮.৭৪ শতাংশ। দেশে গত ২৪ ঘণ্টায় সুস্থ হয়েছেন ২ হাজার ৭০ জন। এর ফলে, মহামারী শুরুর সময় থেকে মোট আরোগ্যলাভের সংখ্যা ৪ কোটি ২৬ লক্ষ ১৩ হাজার ৪৪০।
দেশে গত ২৪ ঘণ্টায় নতুন করে আক্রান্ত হয়েছেন ২ হাজার ৭০৬ জন।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই গত ২৪ ঘণ্টায় ২ লক্ষ ৭৮ হাজার ২৬৭টি নমুনা পরীক্ষা হয়েছে। এর ফলে, সামগ্রিকভাবে মোট নমুনা পরীক্ষার সংখ্যা ৮৫ কোটি ৭৭ হাজার ৪০৯।
সাপ্তাহিক-ভিত্তিতে আক্রান্তের হার বর্তমানে ০.৫৮ শতাংশ। একইভাবে, দৈনিক আক্রান্তের হার দাঁড়িয়েছে ০.৯৭ শতাংশ।
CG/SS/SB
প্রধানমন্ত্রীরদপ্তর
অভিনেতা পুনিত রাজকুমারের প্রয়াণে প্রধানমন্ত্রীর শোকপ্রকাশ
নতুনদিল্লি, ২৯শে অক্টোবর, ২০২১
প্রধানমন্ত্রী শ্রী নরেন্দ্র মোদী অভিনেতা পুনিথ রাজকুমারের প্রয়াণে গভীর শোক ব্যক্ত করেছেন ।
এক ট্যুইট বার্তায় প্রধানমন্ত্রী বলেছেন; “ নিয়তির এক ক্রূর পরিহাসের জন্য পুনিথ রাজকুমারের মত একজন প্রতিভাবান ও সম্ভাবনাময় অভিনেতাকে আমরা হারালাম। এটি তো চলে যাবার বয়স নয়। তাঁর কাজ ও সুন্দর ব্যক্তিত্বের জন্য আগামী প্রজন্ম তাঁকে মনে রাখবে। তাঁর পরিবার ও গুণমুগ্ধদের সমবেদনা জানাই। ওঁ শান্তি।“
CG/CB/NS
(
প্রধানমন্ত্রীরদপ্তর
কমনওয়েলথ গেমস, ২০২২-এ পুরুষদের ৩০০০ মিটার স্টিপলচেজ-এ রৌপ্য পদক জয়ী অবিনাশ সাবলে-কে প্রধানমন্ত্রীর অভিনন্দন
নয়াদিল্লি, ৬ আগস্ট ২০২২
“তরুণ তারকা অবিনাশ সাবলে-র নাম উল্লেখ করার মতো। পুরুষদের ৩০০০ মিটার স্টিপলচেজ-এ তাঁর রৌপ্য পদক জয়ের ঘটনায় আমি আনন্দিত। সাম্প্রতিককালে তাঁর সঙ্গে আমার আলাপচারিতার সময় সেনাবাহিনীতে তাঁর যুক্ত হওয়া এবং বহু বাধা অতিক্রম করার ঘটনা সম্পর্কে তিনি তাঁর অভিজ্ঞতার কথা আমাকে বলেছিলেন। জীবনের যাত্রাপথে তাঁর অভিজ্ঞতা অন্যকে উৎসাহিত করার মতো।” - কমনওয়েলথ গেমস, ২০২২-এ পুরুষদের ৩০০০ মিটার স্টিপলচেজ-এ রৌপ্য পদক জয়ী অভিনাশ সাবলে-কে এক ট্যুইট বার্তার মাধ্যমে এইভাবেই অভিনন্দন জানিয়েছেন প্রধানমন্ত্রী শ্রী নরেন্দ্র মোদী।
PG/SKD/DM/
(
আবাসনএবংশহরাঞ্চলেরদারিদ্র্যদূরীকরণমন্ত্রক
দেশ জুড়ে স্মার্টসিটি অভিযানের কাজ ত্বরান্বিত করতে অন্যান্য শহরের অভিজ্ঞতা থেকে শিক্ষা নেওয়ার জন্য শ্রী হরদীপ পুরি স্মার্টসিটির সিইও-দের প্রতি আহ্বান জানিয়েছেন
ভোপালে স্মার্টসিটিগুলির সিইও-দের দু’দিনব্যাপী প্রথম শীর্ষ সম্মেলন
কেন্দ্রীয় আবাসন এবং পুর বিষয়ক দপ্তরের প্রতিমন্ত্রী  শ্রী হরদীপ পুরি সারা দেশ জুড়ে স্মার্টসিটি অভিযানের কাজের অগ্রগতি ত্বরাণ্বিত করতে অন্যান্য শহরের নেতৃবৃন্দের কাছ থেকে তাঁদের ভালো কাজের অভিজ্ঞতা থেকে শিক্ষা নেওয়ার জন্য স্মার্টসিটিগুলির সিইও-দের কাছে আহ্বান জানিয়েছেন। আজ ভোপালে স্মার্টসিটিগুলির সিইও-দের দু’দিনব্যাপী প্রথম শীর্ষ সম্মেলনের উদ্বোধন করে তিনি ভাষণ দিচ্ছিলেন। মধ্যপ্রদেশের মুখ্যমন্ত্রী শ্রী শিবরাজ সিং চৌহানও যৌথভাবে এই সম্মেলনের উদ্বোধন করেন। আবাসন এবং পুর সংক্রান্ত মন্ত্রকের এই গুরুত্বপূর্ণ মিশনগুলিকে প্রধানমন্ত্রী শ্রী নরেন্দ্র মোদীর নেতৃত্বে পরিকল্পিত নগরায়নের এক ব্যবস্থা হিসাবে উল্লেখ করে শ্রী পুরি বলেন যে, নির্দিষ্ট সময়ের আগেই এক্ষেত্রে লক্ষ্য পূরণের কাজ এগিয়ে চলেছে। ভোপাল শহরের মেয়র এবং রাজ্য ও কেন্দ্রীয় সরকারের বরিষ্ঠ আধিকারিকরা এই অনুষ্ঠানে উপস্থিত ছিলেন।
উদ্বোধনী অনুষ্ঠানে তাঁর ভাষণে শ্রী শিবরাজ সিং চৌহান বলেন, প্রধানমন্ত্রী শ্রী নরেন্দ্র মোদীর নেতৃত্বে দেশ এক সদর্থক পরিবর্তনের মধ্য দিয়ে এগিয়ে চলেছে। মধ্যপ্রদেশ সমস্ত ক্ষেত্রেই ত্বরান্বিত বৃদ্ধির পথে এগিয়ে যাচ্ছে। স্বচ্ছতা থেকে স্মার্টসিটি মিশন প্রভৃতি কর্মসূচিতে মধ্যপ্রদেশের শহরগুলিতে যে রূপান্তরমূলক পরিবর্তনের কাজ চলেছে, তার জন্য তিনি রাজ্যের নগরোন্নয়ন মন্ত্রকের প্রশংসা করেন। তিনি প্রতিশ্রুতি দেন যে, আগামী দু’মাসের মধ্যে মধ্যপ্রদেশের ৭টি স্মার্ট শহরের সুসংহত কমান্ড এবং নিয়ন্ত্রণ কেন্দ্র স্থাপন করা হবে। আজই ভোপাল স্মার্টসিটির সুসংহত নিয়ন্ত্রণ এবং কমান্ড কেন্দ্রটি গোবিন্দপুরায় উদ্বোধন করা হয়েছে।
স্মার্টসিটি মিশন প্রসঙ্গে শ্রী পুরি বলেন, প্রকল্প রূপায়ণের ক্ষেত্রে এই অভিযান অগ্রগতির এক নতুন মাপকাঠি তৈরি করেছে। ২০১৭-র আগস্ট মাসে বিভিন্ন প্রকল্প রূপায়ণের মূল্য ৮ হাজার কোটি টাকা থেকে বেড়ে ৮ মাস পরে ৩০ হাজার কোটি টাকারও বেশি হয়েছে। এই ক্ষেত্রে ৯৩৬টি প্রকল্পের কাজ হয়েছে এবং আরও ৪০০টি ২০০ কোটি টাকা মূল্যের প্রকল্পের জন্য দরপত্র আহ্বান করা হয়েছে। ৬ হাজার কোটি টাকা মূল্যের ৯৮টি প্রকল্প সরকার-বেসরকারি অংশীদারিত্বে পরিচালিত হচ্ছে। কেবলমাত্র বড় শহরেই নয়, ছোট ছোট শহরগুলিতেও এই ধরণের প্রকল্প রূপায়ণের কাজে ভালো সাড়া মিলেছে।
শ্রী পুরি বলেন, সব ধরণের সরকারি কর্মসূচি ও মিশনের প্রয়োজনীয় উপাদান হিসাবে জনআন্দোলন ও জনভাগীদারির বিষয়টি থাকা দরকার। স্মার্টসিটি প্রকল্প রূপায়ণের ব্যাপক ক্ষেত্রে যাঁরা এই প্রকল্প থেকে উপকৃত হবেন এবং যাঁদের কাজের অভিজ্ঞতা রয়েছে, তাঁদেরকেও যুক্ত করা প্রয়োজন। তিনি ৯টি বিশেষ বিষয়ের উপদেষ্টা কমিটি গঠনের সিদ্ধান্ত ঘোষণা করেন। এগুলি হ’ল - শিল্পোদ্যোগ ও স্টার্টআপ; মহিলা ক্ষমতায়ন; নিরাপত্তা; স্মার্ট শিক্ষা ব্যবস্থা ও দক্ষতা উন্নয়ন; দিব্যাঙ্গ-বান্ধব ব্যবস্থা এবং নীতিগত সুপারিশ; পয়ঃপ্রণালী পরিচালন; জনশিল্প উৎসাহ প্রদান; পৌর পরিবহণ এবং জলবায়ু পরিবর্তন।
স্মার্টসিটি মিশনের আওতায় বিভিন্ন শহরে রূপায়িত নানা প্রকল্প বিষয়ে একটি প্রদর্শনীরও উদ্বোধন করা হয়। স্মার্টসিটি মিশনের প্রধান প্রধান বিষয়গুলি নিয়ে এই সম্মেলনে প্যানেল আলোচনার আয়োজন করা হয়েছে। দু’দিনের এই শীর্ষ সম্মেলনের উদ্দেশ্য হ’ল বিগত আড়াই বছর ধরে প্রকল্প রূপায়ণের অভিজ্ঞতা থেকে শিক্ষালাভ করা। এই সম্মেলনে পুরসভা, রাজ্য ও কেন্দ্র সরকার, নাগরিক সমাজ, শিক্ষক-গবেষক এবং শিল্প সংস্থার প্রতিনিধিরা অংশ নিয়েছেন।
(Visitor Counter : 73
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদী আগামীকাল  নেপালের লুম্বিনী সফর করবেন
সফরের পূর্বে প্রধানমন্ত্রীর বিবৃতি
নতুন দিল্লি, ১৫ মে, ২০২২
নেপালের প্রধানমন্ত্রী শের বাহাদুর দেউবার আমন্ত্রণে আমি আগামীকাল  নেপালের লুম্বিনী সফর করবো।
পবিত্র বুদ্ধ জয়ন্তী উপলক্ষে মায়াদেবী মন্দিরে আমি পূজার্চনায় অংশ নিতে অত্যন্ত আগ্রহী। ভগবান বুদ্ধের পবিত্র এই জন্মস্থানে লক্ষ লক্ষ ভারতীয়ের মত শ্রদ্ধা জানানোর সুযোগ পেয়ে আমি অত্যন্ত সম্মানিত।
নেপালের প্রধানমন্ত্রীর গত মাসের ভারত সফরের সময় আমাদের মধ্যে ফলপ্রসূ আলোচনার পর আরও একবার প্রধানমন্ত্রী দেউবার সঙ্গে বৈঠকের ব্যপারে আমি অত্যন্ত আশাবাদী। জলবিদ্যুৎ, উন্নয়ন ও যোগাযোগ ব্যবস্থা সহ বিভিন্ন ক্ষেত্রে সহযোগিতাকে আরও সম্প্রসারিত করতে আমাদের অভিন্ন বোঝাপড়া অব্যাহত থাকবে।
পবিত্র মায়াদেবী মন্দির পরিদর্শনের পাশাপাশি আমি লুম্বিনী মঠে ইন্ডিয়া ইন্টন্যাশনাল সেন্টার ফর বৌদ্ধ কালচার অ্যান্ড হেরিটেজ সেন্টারের শিলান্যাস অনুষ্ঠানে যোগ দেব। নেপাল সরকারের পক্ষ থেকে বুদ্ধ জয়ন্তী উদযাপন উপলক্ষে আয়োজিত এক অনুষ্ঠানেও আমি অংশ নেব।
নেপালের সঙ্গে আমাদের সম্পর্ক অতুলনীয়। ভারত ও নেপালের মধ্যে সভ্যতাগত ও মানুষের সঙ্গে মানুষের যোগাযোগ আমাদের ঘনিষ্ঠ সম্পর্কের এক স্থায়ী ভিত্তি প্রদান করে। আমার সফরের উদ্দেশ্যই হল, সময়ের সঙ্গে সঙ্গে মজবুত হওয়া দুই দেশের সম্পর্ককে উদযাপন করা এবং তাকে আরও নিবিড় করে তোলা। আমাদের এই সম্পর্ক বহু শতাব্দী ধরে বিকশিত হয়েছে এবং দুই দেশের মধ্যে পারস্পরিক যোগাযোগের দীর্ঘ ইতিহাসে তা লিপিবদ্ধ হয়েছে।
CG/BD/AS/
(
শ্রমওকর্মসংস্থানমন্ত্রক
জাতীয় কর্মসংস্থান নীতি
নয়াদিল্লি, ১০ ফেব্রুয়ারি, ২০২২
জাতীয় কর্মসংস্থান নীতির খসড়া তৈরির জন্য বর্তমানে কোনও কমিটি নেই। দেশের কর্মসংস্থান ও বেকারত্বের বিষয়ে বিভিন্ন তথ্য পর্যালোচনা করার জন্য কেন্দ্র তিনটি সমীক্ষার সূচনা করেছে। এগুলি হ’ল – অল ইন্ডিয়া কোয়াটার্লি এস্টাব্লিশমেন্ট বেসড্ এমপ্লয়মেন্ট সার্ভে; অল ইন্ডিয়া সার্ভে অন মাইগ্র্যান্ট ওয়ার্কার্স এবং অল ইন্ডিয়া সার্ভে অন ডোমেস্টিক ওয়ার্কার্স। সংগঠিত ও অসংগঠিত উভয় ক্ষেত্রেই সমীক্ষার কাজ চালানো হবে।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন শ্রম ও কর্মসংস্থান প্রতিমন্ত্রী শ্রী রামেশ্বর তেলি।
CG/CB/SB
(Visitor Counter : 77
রাষ্ট্রপতিরসচিবালয়
নেতাজি সুভাষ চন্দ্র বসুর জন্মজয়ন্তীতে রাষ্ট্রপতির শ্রদ্ধা নিবেদন
নয়াদিল্লি, ২৩ জানুয়ারি, ২০২০
ভারতের রাষ্ট্রপতি শ্রী রামনাথ কোবিন্দ নেতাজি সুভাষ চন্দ্র বসুর জন্মজয়ন্তীতে আজ তাঁকে শ্রদ্ধার্ঘ্য নিবেদন করেন। রাষ্ট্রপতি ভবনে নেতাজির প্রতিকৃতিতে তিনি পুষ্পার্ঘ্য নিবেদন করেন।
CG/AP/DM
(Visitor Counter : 72
প্রধানমন্ত্রীরদপ্তর
ভারতের পণ্য পরিবহণ ক্ষেত্রের সংস্কারে ইউনিফায়েড লজিস্টিক্স ইন্টারফেস প্ল্যাটফর্ম-এর ভূমিকায় প্রধানমন্ত্রীর প্রশংসা
নতুন দিল্লি, ১০ই জুলাই, ২০২৩
প্রধানমন্ত্রী শ্রী নরেন্দ্র মোদী ভারতের পণ্য পরিবহণ ক্ষেত্রের সংস্কারে ইউনিফায়েড লজিস্টিক্স ইন্টারফেস প্ল্যাটফর্ম-এর ভূমিকার প্রশংসা করেছেন।
কেন্দ্রীয় বাণিজ্য মন্ত্রী শ্রী পীযুষ গোয়েলের এক ট্যুইটবার্তার প্রত্যুত্তরে প্রধানমন্ত্রী বলেছেন :
“পণ্য পরিবহনে এক জানালা প্ল্যাটফর্মের মাধ্যমে পণ্য পরিবহনে অভূতপূর্ব পরিবর্তন এসেছে। এরফলে সময় এবং পরিশ্রম দুয়েরই সাশ্রয় হচ্ছে, ফলস্বরুপ দেশ আত্মনির্ভর হয়ে উঠার ক্ষেত্রে আরও এগিয়ে চলেছে।”
CG /CB/AG ….Release ID  ….. 11th July, 2023 …..W…. 
(
প্রধানমন্ত্রীরদপ্তর
এসসিও শীর্ষ সম্মেলনের ২২তম বৈঠকের অবসরে ইরানের প্রেসিডেন্ট মিঃ রইসি-র সঙ্গে সাক্ষাৎকার ভারতের প্রধানমন্ত্রীর
নয়াদিল্লি, ১৬ সেপ্টেম্বর, ২০২২
উজবেকিস্তানের সমরকান্দ-এ এসসিও শীর্ষ সম্মেলনের ২২তম বৈঠকের অবসরে প্রধানমন্ত্রী শ্রী নরেন্দ্র মোদী আজ এক সাক্ষাৎকারে মিলিত হন ইরানের প্রেসিডেন্ট মিঃ ইব্রাহিম রইসির সঙ্গে। প্রেসিডেন্ট রইসি ২০২১ সালে রাষ্ট্রপ্রধানের দায়িত্বভার গ্রহণ করার পর প্রধানমন্ত্রী শ্রী মোদীর সঙ্গে এটাই হল তাঁর প্রথম সাক্ষাৎকার।
সাক্ষাৎকারকালে দুই নেতার মধ্যে দ্বিপাক্ষিক বিভিন্ন বিষয় সম্পর্কে সবিস্তার আলোচনা হয়। দু’দেশের সম্পর্ককে আরও নিবিড় করে তোলার সপক্ষেও তাঁরা মতবিনিময় করেন। প্রধানমন্ত্রী শ্রী মোদী বলেন যে ভারত ও ইরানের দ্বিপাক্ষিক সম্পর্কের মধ্যে ইতিহাস ও সভ্যতার এক বিশেষ যোগাযোগ রয়েছে। এমনকি, দু’দেশের জনসাধারণের মধ্যেও সম্পর্কের আদানপ্রদান বেশ গভীর বলেই তিনি মনে করেন।
চাবাহার বন্দরে শাহিদ বেহেস্তি টার্মিনালের উন্নয়নের অগ্রগতিও দুই নেতা পরস্পরের সঙ্গে আলোচনাকালে পর্যালোচনা করেন। আঞ্চলিক সংযোগ ও যোগাযোগ স্থাপনের ক্ষেত্রে দ্বিপাক্ষিক সম্পর্কের প্রসারের ওপর বিশেষ গুরুত্ব আরোপ করেন তাঁরা। আফগানিস্তান সহ বিভিন্ন আঞ্চলিক বিষয় সম্পর্কেও শ্রী মোদী ও প্রেসিডেন্ট রইসি-র মধ্যে আলোচনা অনুষ্ঠিত হয়। আফগানিস্তানের জনসাধারণকে মানবিক সহায়তাদানের প্রশ্নটিকে ভারত যে বিশেষ অগ্রাধিকার দিয়ে আসছে, একথাও আলোচনাকালে তুলে ধরেন প্রধানমন্ত্রী শ্রী নরেন্দ্র মোদী। তিনি বলেন, আফগানিস্তানের শান্তি, স্থিতিশীলতা ও নিরাপত্তার স্বার্থে এবং রাজনৈতিক প্রেক্ষাপটের বিচারে এক বিশেষ প্রতিনিধিত্বের প্রয়োজন রয়েছে। প্রেসিডেন্ট রইসি জেসিপিওএ-এর বর্তমান অবস্থা সম্পর্কে অবহিত করেন ভারতের প্রধানমন্ত্রীকে।
পরিশেষে, প্রধানমন্ত্রী শ্রী মোদী প্রেসিডেন্ট রইসি-কে অদূর ভবিষ্যতে ভারত সফরের আমন্ত্রণও জানান।
PG/SKD/DM/
(